recursal/SuperWikiNEXT-32B huggingface dataset:
***இந்தோசில்விரனா செரெண்டிபி** (Indosylvirana serendipi)* எனும் **இலங்கை தங்க முதுகுத் தவளை**, *இராணிடே* குடும்பத்தில் உள்ள ஒரு தவளை சிற்றினமாகும். இது இலங்கையில் மட்டுமே காணப்படும் அகணிய உயிரி.

விளக்கம்
--------

உடல் மெலிந்து சிறிய தலையினைக் கொண்டது. செவிப்பறை மேல் மடிப்பு இல்லை. அடிமூட்டு முடிச்சுகள் கால்விரல்களில் முதன்மையாக காணப்படும். மூன்றாவது விரலின் வலையமைப்பு வெளியில் உள்ள வட்டு வரை நீண்டுள்ளது. லோரியல் பகுதி ஆழமானது. வோமரின் முகடு உள்ளது. தோலின் விளிம்பு வரை உள்ளது. முதுகு செம்-பழுப்பு நிறத்துடன் கருப்பு கலந்து காணப்படும். செவிப்பறைப் பகுதி அடர் பழுப்பு நிறத்திலானது. வெள்ளை பட்டையுடன் கூடிய மேல் உதடு, தங்க நிறப் புள்ளிகள் மற்றும் கருமையான திட்டுகளுடன் கூடிய கருவிழியானது சிவப்பு கலந்த பழுப்பு நிறத்தில் காணப்படும். பக்கவாட்டுகள் வெளிர் மஞ்சள் கலந்த சாம்பல் நிறத்திலானது. சாம்பல் நிற குறுக்கு பட்டைகளுடன் வெளிர் பழுப்பு நிற மூட்டுகள் கொண்டது. வயிற்றுப் பகுதி வெண்மையானது. தொண்டை மற்றும் மூட்டுகள் வெளிர் சாம்பல் நிறத்திலானது. ஆண் தவளையில் கலவித்திட்டு உள்ளது.

பரவல்
-----

இலங்கை தங்க முதுகுத் தவளை இலங்கையில் சிங்கராஜா மழைக்காடுகளின் குடவா அராவிலில் காணப்படுகின்றன.

சூழலியல்
--------

இலங்கை தங்க முதுகுத் தவளையின் இயற்கை வாழிடம் வெப்பமண்டல தாழ் நிலப் பசுமையான காடுகள், நீரோடைகளின் கரைகள் மற்றும் சதுப்புநிலங்கள் ஆகும்.

மேற்கோள்கள்
-----------

| உயிரின வகைப்பாட்டுஇனங்காட்டிகள் |
| --- |
| *Indosylvirana serendipi* | 
* விக்கித்தரவு: Q41581258
* விக்கியினங்கள்: Indosylvirana serendipi
* AmphibiaWeb: 8253
* ASW: Indosylvirana-serendipi
* GBIF: 10876470
* iNaturalist: 476928
* ITIS: 1100487
* IUCN: 73788858

 |
| *Hydrophylax gracilis* | 
* விக்கித்தரவு: Q28050683
* விக்கியினங்கள்: Hydrophylax gracilis
* AmphibiaWeb: 5041
* ASW: Hydrophylax-gracilis
* GBIF: 10884724
* iNaturalist: 476299
* ITIS: 1101743
* IUCN: 58604
* என்.சி.பி.ஐ: 146731

 |
| *Hylarana serendipi* | 
* விக்கித்தரவு: Q18435768
* BOLD: 682858
* GBIF: 10135186
* ITIS: 1100488
* என்.சி.பி.ஐ: 1569969

 |

1. ↑  "DNA Barcoding, Phylogeny and Systematics of Golden-backed Frogs (Hylarana, Ranidae) of the Western Ghats-Sri Lanka Biodiversity Hotspot, with the Description of Seven New Species". Novataxa. 30 October 2014. .
2. ↑  "Geographic distribution of two species of the Hylarana temporalis". .
|  |
| --- |
|  |
| **தமிழ் சிறுவர் கதைகள்** |
| பாட்டி வடை சுட்ட கதை |
| முயலும் ஆமையும் கதை |
| காகம் கல் போட்ட கதை |
| குரங்கு அப்பம் பகிர்ந்த கதை |
| பொன்முட்டை இட்ட வாத்தின் கதை |
| சட்டி குட்டி போட்ட கதை |
| தங்கக் கோடாரியின் கதை |
| [[]] |
| [[]] |
| [[]] |
| தொகு |

**முயலும் ஆமையும் கதை** தமிழ்ச் சூழலில் மிகப்பரவலாக வழங்கிவரும் செவி வழி நீதிக் கதையாகும்.இக்கதை சோம்பேறித்தனம் மற்றும் ஏளனம் போன்றவற்றின் விளைவுகளைக் கூறுகிறது.சில சிறுவர் இலக்கிய நூல்களில் இக்கதை அச்சுவடிவத்திலும் காணக்கிடைகிறது.
ஒரு முயல்,நரி மற்றும் சில விலங்குகள் இக்கதையின் பாத்திரங்களாக வருகின்றனர்.

கதைச் சுருக்கம்
---------------

ஒரு காட்டில் பல மிருகங்கள் வசித்து வந்தன.அங்கு வசித்து வந்த முயலுக்கு கர்வம் அதிகம்.அது தானே இக்காட்டில் வேகமாக ஓடுவேன் என்ற கர்வம் வந்தது.மெதுவாக நகரக்கூடிய ஆமையிடம் ஏளனமாக ஒருநாள் முயல் தன்னுடன் ஓட்டப் பந்தயத்திற்கு வருமாறு கேட்டது.முதலில் இல்லை எனக்கூறிய ஆமை முயலின் கர்வத்தை அடக்க வேண்டுமென நினைத்து ஆம் என்றது.பல மிருகங்களுக்கு இடையில் போட்டி ஆரம்பமானது.ஒரு முடிவிடமும் அறிவிக்கப்பட்டது.முயல் ஆமையை விட பன்மடங்கு வேகத்தில் ஓடியது.ஆமையோ மிகவும் மெதுவாகவே சென்றது.முக்கால்வாசி தூரம் ஓடி முடித்த முயல் ஆமை மெதுவாக வருவதைக்கண்டு ஒருமரத்தின் கீழ் நித்திரை செய்தது.ஆமையோ மெது மெதுவாக முயல் தூங்கிய தூரத்தைக்கடந்து முடிவுக்கோட்டை நெருங்கியது.அந்த நேரம் தூக்கம் கலைந்த முயல். ஆமை எல்லையை நெருங்கியதை கண்டு ஓட்டம் பிடித்தது.எனினும் முயலுக்கு முதல் ஆமை வெற்றி இலக்கை அடைந்தது.

இக்கதை முயலாமையை கூறும் கதை எனவும் விபரிக்கப்படுகின்றது.
**இளங்கலை கல்வியியல்**  (Bachelor of Education) என்பது பள்ளிகளில் ஆசிரியர் பணிக்காக ஆசிரிய மாணவர்களைத் தயார் செய்யும் *இளங்கலை தொழில்முறை பட்டம்* ஆகும். இளங்கலை கல்வியியல் பயின்ற ஆசிரியர்கள் மாணவர்களுக்கு கற்பிக்க முழுமையாக தகுதி பெற்றவா்கள் ஆவா்.

இந்தியா
-------

இந்தியாவில் இளங்கலை கல்வியியல்  கல்வியியல் கல்லூரிகளில் பயிற்றுவிக்கப்படுகிறது.

* இளநிலைப் பட்டத்துடன் இளங்கலை கல்வியியல் பயின்றவர்கள் உயர் நிலை வகுப்புகளுக்கு (6 மற்றும் 10 வகுப்புகள்) கற்பிக்க தகுதி பெற்றவர்கள் ஆவர்.
* முதுநிலைப் பட்டத்துடன் இளங்கலை கல்வியியல் பயின்றவர்கள் மேல் நிலை வகுப்புகளுக்கு (11 மற்றும் 12 வகுப்புகள்) கற்பிக்க தகுதி பெற்றவர்கள் ஆவர்.

### படிப்புக் காலம்

இந்தியா முழுவதும் ஆசிரியர் பயிற்சி நிறுவனங்களுக்கு அங்கீகாரம் அளிக்கும் அமைப்பான தேசிய ஆசிரியர் கல்வி மையம் (என்.சி.டி.இ.) இளங்கலை கல்வியியல் படிப்பு காலம் 2 ஆண்டுகளாக உயர்த்தப்படும் என்று அறிவித்தது. இதையடுத்து 2015-2016 ஆம் கல்வி ஆண்டு முதல் அனைத்து  கல்வியியல் கல்லூரிகளிலும் நடைமுறைப்படுத்தப்பட்டது.

### பல்கலைக்கழகம்

தமிழ்நாட்டிலுள்ள கல்வியியல் கல்லூரிகள் அனைத்தும் தமிழ்நாடு ஆசிரியர் கல்வியியல் பல்கலைக்கழகத்துடன் இணைக்கப்பட்டு உள்ளன.

மேற்கோள்கள்
-----------

1. ↑  "கல்லூரி ஆண்டு விழா﻿". தினதந்தி.. பார்த்த நாள்: 16 சனவரி 2017.
2. ↑  "பி.எட். படிப்பு காலம் 2 ஆண்டுகள் ஆகிறது﻿: என்சிடிஇ உத்தரவை அமல்படுத்த தமிழக அரசு முடிவு﻿". தமிழ் இந்து.. பார்த்த நாள்: 20 சூன் 2015.
**எதிப 33283** (**HD 33283)** என்பது வேட்டைநாய்கள் தெற்கு விண்மீன் தொகுப்பில் உள்ள இணை நகரும் விண்மீன் ஒரு கோள் துணையுடன். 8.05 என்ற தோற்றப் பொலிவுப் பருமையுடன், வெற்றுக் கண்ணால் பார்க்க முடியாத அளவுக்கு மங்கலாக உள்ளது. இது இடமாறு அடிப்படையில், சூரியனில் இருந்து 294 ஒளியாண்டுகள் தொலைவில் அமைந்துள்ளது. மேலும் +4.5 ஆர வேகத்தில் விலகிச் செல்கிறது. 

இது G3/5V வகையைக் கொண்ட ஒருஈயல்பு G-வகை முதன்மை வரிசை விண்மீனாகும். இது சுமார் 3.6 .பில்லியன் ஆண்டுகள் பழமையானது. இதன் வண்ணக்கோளம் செயலற்றது. நொடிக்கு 1 கிமீ சுழற்சி வேகத்துடன் விண்மீன் மெதுவாகச் சுழல்கிறது மேலும், சுமார் 55.5 நாட்கள் வட்டணைக் காலம் கொண்டுள்ளது. இது சூரியனை விட பெரியது. எதிப 33283 விண்மீன் அதன் ஒளிக்கோளத்திலிருந்து 5,985 கெ விளைவுறு வெப்பநிலையில் சூரியனின் ஒளிர்வை விட நான்கு மடங்கு அதிகமாக கதிர்வீச்சுள்ளது. 

2014 ஆம் ஆண்டில், 55.7 வில்நொடி கோணப் பிரிப்பில், 5244 நீட்டிய வானியல் அலகுக்குச் சமமான பிரிப்பில் , M4-M5 வகை நகரும் செங்குறுமீன் இணை எதிப *33283 பி* கண்டறியப்பட்டது.5244 .

கோள் அமைப்பு
------------

2006 ஆம் ஆண்டில், ஜே.ஏ. ஜான்சன் குழுவினர் ஆர வேகம் முறையுடன் எதிப 33283 ஐச் சுற்றி வரும் வியாழன் ஒத்த கோளைக் கண்டறிந்தனர். இது விண்மீனில் இருந்து0.15 வாவியல்யாலகு தொலைவில் சுற்றி வருகிறது 18.2 வட்டணைக் காலத்துடன் ஓம்பல் விண்மீனில் இருந்து 18.2 நாட்கள் மற்றும் ஒரு 0.4. மையப்பிறழ்வுடன் சுற்றிவருகிறது. 

எதிப 33283 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | ≥0.329±0.071 *M*J | 0.1508±0.0087 | 18.1991±0.0017 | 0.399±0.056 |

மேலும் காண்க
------------

* எச்டி 33564
* எச்டி 86081
* எச்டி 224693
* சூரியப் புறக்கோள்களின் பட்டியல்

மேற்கோள்கள்
-----------

1. ↑

வெளி இணைப்புகள்
---------------

* "Notes for star HD 33283"..
**இனக்குழு** (*Tribe*) என்பது உயிரியலில் பேரினத்திற்கு மேலே குடும்பம் மற்றும் துணைக்குடும்பத்திற்குக் கீழே உள்ள ஒரு பெயரீட்டுத் தரநிலை ஆகும். இது சில நேரங்களில் துணையினக்குழுக்களாகப் பிரிக்கப்படுகிறது.

விலங்கியலில், விலங்கியல் இனக்குழுவின் பெயர் நிலையான இறுசி ஒட்டான "-யினி"யுடன் முடியும். காப்ரினி (ஆடு-மான்கள்), ஹோமினினி (ஹோமினின்கள்), பாம்பினி (பம்பல்பீஸ்) மற்றும் துன்னினி (டுனாஸ்) போன்ற இனக்குழு இதற்கு எடுத்துக்காட்டுகள். ஹோமினினி இனக்குழு சில வகைப்பாட்டியல் அறிஞர்களால் துணைப்பிரிவுகளாக பிரிக்கப்பட்டுள்ளன. இவை துணையினக்குழு எனப்படும். ஹோமினினா "மனிதர்களை" உள்ளடக்கியது. விலங்கியல் துணைப்பிரிவின் பெயரின் நிலையான முடிவு ஒட்டுக்காளாக யினா ("-ina") என்ற வார்த்தை வரும்.
தாவரவியலில், தாவரவியல் இனக்குழுவின் பெயரின் முடிவில் (யியே) "-eae" என முடியும். உதாரணமாக, அகலிபியே மற்றும் ஹைசின்தீயே என்பதாகும். கையாசிந்தேயே (Hyacintheae) என்ற இனக்குழுவானது, மசோனினே (Massoniinae) என்ற துணையினக்குழுவாகப் பிரிக்கப்பட்டுள்ளது. தாவரவியல் துணையினக்குழுவின் இறுது ஒட்டு யின்னே (-inae) ஆகும்.
பாக்டீரியாவியலில், இனக்குழுவின் பெயர்களின் வடிவம் தாவரவியலில் உள்ளது போன்றதே, எ.கா. சூடோமோனாடேயியே, *சூடோமோனாசு* சிற்றினப் பெயரை அடிப்படையாகக் கொண்டது.

உசாத்துணை
---------

1. ↑  McNeill, J.; Barrie, F.R.; Buck, W.R.; Demoulin, V.; Greuter, W.; Hawksworth, D.L.; Herendeen, P.S.; Knapp, S.; Marhold, K.; Prado, J.; Prud'homme Van Reine, W.F.; Smith, G.F.; Wiersema, J.H.; Turland, N.J. (2012), *International Code of Nomenclature for algae, fungi, and plants (Melbourne Code) adopted by the Eighteenth International Botanical Congress Melbourne, Australia, July 2011*, vol. Regnum Vegetabile 154, A.R.G. Gantner Verlag KG, ISBN 978-3-87429-425-6, archived from the original on 2013-11-04, retrieved 2017-11-26 Article 4
2. ↑  International Commission on Zoological Nomenclature (1999). *International Code of Zoological Nomenclature* (Fourth ). International Trust for Zoological Nomenclature, XXIX. பக். 306.
3. ↑  "Chapter 3: Rules of Nomenclature with Recommendations", *International Code of Nomenclature of Bacteria: Bacteriological Code, 1990 Revision*, ASM Press, 1992
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Polypedates|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***பாலிபீடேட்சு பெங்காலென்சிசு** (Polypedates bengalensis)*, **பழுப்பு புள்ளி வங்காள மரத் தவளை**, இராகோபோரிடே குடும்பத்தில் உள்ள ஒரு தவளை சிற்றினம் ஆகும். இது இந்தியாவின் மேற்கு வங்காளத்தில் மட்டுமே காணப்படும் அகணிய உயிரி.

சொற்பிறப்பியல்
--------------

*பெங்கலென்சிசு* என்ற குறிப்பிட்ட சிற்றினப் பெயர், இந்தியாவின் மேற்கு வங்க மாநிலத்தில் அமைந்துள்ள சிற்றின வகை வட்டாரத்தைக் குறிக்கிறது.

பரவல்
-----

கிழக்கு இந்தியாவைப் பூர்வீகமாகக் கொண்ட இந்தச் சிற்றினம், மேற்கு வங்காளத்தில் உள்ள கோர்டனாஹலா, தெற்கு 24 பர்கனா மற்றும் படு, வடக்கு 24 பர்கானா ஆகிய பகுதிகளில் முதலில் விவரிக்கப்பட்டது. இதன் பின்னர் இது இந்தியாவின் ஒடிசாவிலும் பதிவாகியுள்ளது.

விளக்கம்
--------

இத்தவளை நடுத்தர அளவிலானது. ஆண் தவளை 4.8-5.4 செ.மீ. நீளமும், பெண் தவளை 7.2 செ.மீ. நீளமும் உடையது. இது மஞ்சள்-பழுப்பு முதல் பச்சை-பழுப்பு நிறத்திலிருக்கும். இதன் உடல் ஆறு முதல் ஒன்பது அடர் பழுப்பு நிறப் புள்ளிகளைக் கொண்டுள்ளது. விரலிடைச் சவ்வு காணப்படுவதில்லை. முன்கையில் தோல் மடிப்பு இல்லை. ஆண் தவளை ஓரிணை குரல் பைகளைக் கொண்டுள்ளன.

மேற்கோள்கள்
-----------

1. ↑  "Zootaxa". .
2. ↑  Sethy, P. G. S.; Deuti, Kaushik (2020-09-06). "First Record of the Brown Blotched Bengal Tree Frog ( Polypedates bengalensis ) from Odisha, India" (in en). *Records of the Zoological Survey of India* **120** (3): 281–284. doi:10.26515/rzsi/v120/i3/2020/150700. பன்னாட்டுத் தர தொடர் எண்:2581-8686. .
3. ↑  "‘Visibly elusive’ Bengal tree frog gets recorded as new species" (in en-IN). .
4. ↑  "Polypedates bengalensis Purkayastha & Das & Mondal & Mitra & Chaudhuri & Das 2019" (in en). .
5. ↑  "Species New to Science: [Herpetology • 2019 Polypedates bengalensis • A New Species of Polypedates Tschudi, 1838 (Anura: Rhacophoridae) from West Bengal State, Eastern India"]. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q73860984
* விக்கியினங்கள்: Polypedates bengalensis
* AoI: 514
* ASW: Polypedates-bengalensis
* GBIF: 10802649
* என்.சி.பி.ஐ: 2675859

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Sarcophilus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**டாஸ்மேனியன் டெவில்** *(Sarcophilus harrisii)* என்பது டஸ்யூரிடே குடும்பத்தைச் சேர்ந்த ஊனுண்ணி பைம்மாவின விலங்கினம் ஆகும். இது ஒரு காலத்தில் ஆத்திரேலியாவின் முதன்மை நிலப்பகுதியை பூர்வீகமாகக் கொண்டிருந்தது. அதன்பிறகு தீவு மாநிலமான தாசுமேனியாவின் காடுகளில் மட்டுமே காணப்பட்டது. இது இப்போது சிறிய அளவில் இனப்பெருக்கம் செய்து நியூ சவுத் வேல்சில் மீண்டும் கொண்டுவந்து விடப்பட்டுள்ளது. உலகின் மிகப்பெரிய ஊனுண்ணி பைம்மாவினமான தாசுமேனியப் புலி எனும் விலங்கு 1936இல் உலகில் அற்றுவிட்டதைத் தொடர்ந்து, சிறிய நாய் அளவுடைய டாஸ்மானியன் டெவில் தற்போது மிகப்பெரிய ஊணுண்ணி பைம்மா விலங்கு என்ற இடத்தைப் பெற்றுள்ளது. இது குவால்களுடன் தொடர்புடையது மற்றும் தைலாசினுடன் ஓரளவு தொடர்புடையது.

டாஸ்மேனியன் டெவில் என்ற பெயரில் உள்ள டாஸ்மேனியன் என்ற சொல்லானது தாசுமேனியாவில் மட்டும் காணப்படுவதைக் குறிப்பது. அதேசமயம் டெவில் என்ற சொல்லானது பயம் ஏற்படுத்தும் அளவுக்கு இது பயங்கரமாக அலறுவதால் உண்டானது. இது வளைகளில் வாழும் பழக்கமும், கரிய நிறமும், கூரிய பற்களும் கொண்டது. இறந்த உடல்களை உண்ணும் பழக்கமும் கொண்ட இது ஓர் இயற்கைத் தோட்டியாக செயல்பட்டு சுற்றுச்சூழலைப் பாதுகாக்கிறது.

### குறிப்புகள்

1. ↑  Hawkins, C.E.; McCallum, H.; Mooney, N.; Jones, M.; Holdsworth, M. (2008). "*Sarcophilus harrisii*". *IUCN Red List of Threatened Species* **2008**: e.T40540A10331066. doi:10.2305/IUCN.UK.2008.RLTS.T40540A10331066.en. .  Listed as Endangered (EN A2be+3e v3.1)
2. ↑  Boitard, [Pierre] (n.d.). "L'Ursin de Harris". *Le Jardin des plantes: Description et mœurs des mammifères de la Ménagerie et du Muséum d'histoire naturelle*. Paris: Gustave Barba. பக். 204. .
3. ↑
4. ↑  ஆஸ்திரேலியாவில் 3,000 ஆண்டுக்குப் பிறகு மீண்டும் வந்த ‘டாஸ்மேனியன் டெவில்’ விலங்கு, இந்து தமிழ், 2020 அக்டோபர் 6

வெளி இணைப்புகள்
---------------

* ஆஸ்திரேலிய தீவில் பென்குவின்களை அழிக்கும் அரிய உயிரினம் தாசுமேனியன் டெவில்
*சோரன் கீர்க்கே கார்ட்டின்* வரைபடம்
**சோரன் கீர்க்கே கார்ட்** (*Søren Kierkegaard*) (5 மே 1813 – 11 நவம்பர் 1855) என்பவர் டென்மார்க் நாட்டைச் சேர்ந்த புகழ்பெற்ற தத்துவ ஞானியாவா். இவாின் பலகொள்கைகளில் புத்தா் உடன்படுகிறார். சோரன் கீர்க்கே கார்ட் உண்மையைப் பற்றி இவ்வாறு கூறுகிறார். உண்மை என்பது அகவயமானது என்கிறார். உண்மைக்கும் நடப்புக்கும் உள்ள வேறுபாடு அதுதான். நடப்பு என்பது புறநிலை எதார்த்தம். மனித மனம் என்பது புறநிலை எதார்த்தங்களைத் தேடிக்கொண்டிருக்கிறது. அவருடைய அதிக தத்துவப் புத்தகங்கள் எல்லாம் தனிமையில் எப்படி ஒரு மனிதன் வாழ்கிறான்? என்பது பற்றியதாகத்தான் இருக்கும். மேலும் கடவுளுக்கும் மனிதனுக்கும் உள்ள தொடா்பு பற்றிதான் அவா் அதிகம் குறிப்பிடுகிறார்.

மேற்கோள்கள்
-----------

1. ↑  Swenson, David F. *Something About Kierkegaard*, Mercer University Press, 2000.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* சிலி
* Spain
* France
* BnF data
* Argentina
* Catalonia
* ஜெர்மனி
* இத்தாலி
* Israel
* Finland
* Belgium
* United States
* Sweden
* Latvia
* யப்பான்
* செக் குடியரசு
* ஆத்திரேலியா
* கிரேக்கம்
* கொரியா
* குரோவாசியா
* நெதர்லாந்து
* போலந்து
* போர்த்துகல்
* Vatican

 |
| கல்விசார் | 
* CiNii

 |
| கலைஞர் | 
* MusicBrainz

 |
| மக்கள் | 
* Deutsche Biographie
* Trove

 |
| மற்றவை | 
* Europeana
* SNAC
* IdRef

 |
**விளக்குத் தூண், விளக்கு கோபுரம்** அல்லது **தீப ஸ்தம்பம்** ( சமக்கிருதம்: दीपस्तंभ ) என்பது இந்துக் கோயில்களில் பொதுவாகக் காணப்படும் இந்துக் கட்டிடக்கலை கட்டமைப்பின் ஒரு தனித்துவமான பகுதியாகும். இப்பெயரில் குறிப்பிடும், *தீபம்* என்றால் "அகல் விளக்கு "*ஜோதி* என்றால் "ஒளி "மற்றும் *ஸ்தம்ப* என்றால் "கம்பம்" அல்லது "தூண்" என்பதாகும். இத்தகைய தூண்கள் கோவில் வளாகத்திற்கு வெளியே அமைக்கப்பட்டு, சிறப்பு நாட்களில் விளக்குகளால் ஒளிரவைக்கப்படும். கோவாவின் போண்டாவில் உள்ள மகால்சா கோயில்,  கோவாவின் சாந்த துர்கை கோயில், உஜ்ஜயினில் உள்ள ஹர்சித்தி கோயில், தேவாசில் உள்ள தேகாரி கோயில்,  ஜெஜூரியில் உள்ள கண்டோபா கோயில், மங்கேசி கோயில் போன்றவற்றில் இந்தியாவில் உள்ள சில புகழ்பெற்ற மற்றும் தனித்துவமான விளக்குத் தூண்கள் காணப்படும் கோயில்களாகும். மங்கேஷி, சௌந்தட்டியின் ஸ்ரீ எல்லம்மா ரேணுகா கோயில், குல்பர்காவின் சரண பசவேஸ்வரர் கோயில், கர்நாடகத்தின் பாதாமிக்கு அருகில் உள்ள பனசங்கரி அம்மா கோயில் போன்ற சிலவற்றையும் குறிப்பிடலாம்.

காட்சியகம்
----------

மேற்கோள்கள்
-----------


1. ↑  Deep Stambh - Tower of Light
2. ↑  "Deep Stambh, Tekari" இம் மூலத்தில் இருந்து 2011-05-03 அன்று. பரணிடப்பட்டது.. .
**சூர் (Sur) என்பவர்கள்** கக்கார் இனத்தைச் சேர்ந்த ஒரு வரலாற்று பஷ்தூன் பழங்குடியினர் ஆவர். இவர்கள் முக்கியமாக இப்போது ஆப்கானிஸ்தான் மற்றும் பாகிஸ்தானில் வாழ்கின்றனர். இவர்கள் அரேபிய தளபதி காலித் இப்னு அல்-வாலித் என்பவரை தங்களின் வம்சாவளியாகக் கூறுகின்றனர். இந்தியாவில் சூர் பேரரசின் நிறுவனர், சேர் சா சூரி சூர் பழங்குடியினத்தைச் சேர்ந்தவர். கி.பி. 1540 முதல் சூரி பேரரசை இவர்கள் ஆட்சி செய்தனர். பாரசீக இராணுவத்தின் துணை கொண்டு முகலாயப் பேரரசை மீட்டெடுத்த நசிருதீன் உமாயூனால் கி.பி. 1555 இல் சிர்ஹிந்த் போருக்குப் பிறகு இவர்கள் ஆட்சியிலிருந்து அகற்றப்பட்டனர்.

வரலாறு
------

 சூர் பேரரசின் வரைபடம்
ஆப்கானியர்களின் சூரி பழங்குடியினர் பாராவிற்கு கிழக்கே கோர் மலைகளில் வசித்து வந்தனர். கோரே, பெருசி மற்றும் பாமியான் போன்றவை அவர்களின் முக்கிய நகரங்கள் ஆகும்.

இதனையும் காண்க
--------------

* சுர் பேரரசு
* சூரி (பெயர்)
* பஷ்டூன் பழங்குடியினர்
* மந்தேஷ்
* கைஸ் அப்துர் ரஷீத்
* அமீர் க்ரோர் சூரி

குறிப்புகள்
-----------

மேற்கோள்கள்
-----------

வெளி இணைப்புகள்
---------------

1. ↑   *Gazetteer of the world or dictionary of geographical knowledge*. **5**. London: A Fullerton and Company. பக். 61.
**மசூம் கான்** ( *Masum Khan*) ( பி. 1604) வங்காளத்தின் ஜமீந்தார் ஆவார். இவர் பரோ-புய்யான் கூட்டமைப்பின் தலைவர் மூசா கானின் மூத்த மகனும் மற்றும் வாரிசும் ஆவார். மேலும், இசா கானின் பேரனுமாவார்.

ஆரம்ப வாழ்க்கை மற்றும் குடும்பம்
--------------------------------

மசூம் கான் சரயிலில் இருந்து வந்த வங்காள முஸ்லிம் குடும்பத்தில் பிறந்தவர். இவரது தந்தை, மூசா கான் மற்றும் தாத்தா, இசா கான், இருவரும் பரோ-புய்யான் கூட்டமைப்பின் முக்கிய தலைவர்களாக இருந்தனர். மேலும், இவர்கள் பைசு ராஜ்புத்திரக் குலத்திலிருந்து வந்தவர்கள். வங்காள சுல்தான் கியாசுதீன் மக்மூத் சாவின் திவானாக பணியாற்றுவதற்காக மசூமின் பெரிய தாத்தா பகீரத் அயோத்தியிலிருந்து குடிபெயர்ந்தார். கானின் தாத்தா, காளிதாஸ் கஸ்தானி, திவானாகவும் பணியாற்றினார். மேலும், இப்ராகிம் டேனிசுமந்தின் வழிகாட்டுதலின் கீழ் இஸ்லாத்தை ஏற்றுக்கொண்டு சுலைமான் கான் என்ற பெயரைப் பெற்றார். சுலைமான் சுல்தானின் மகள் சையதா மொமெனா காதுனை மணந்தார். மசூம் கானின் பெரிய பாட்டி, மற்றும் சரயிலின் நிலங்களைப் பெற்றார்.

ஆட்சி
-----

ஏப்ரல் 1623 இல் மசூமின் தந்தையின் மரணத்தைத் தொடர்ந்து, முகலாய வங்காளத்தின் சுபாதார் இப்ராகிம் கான் பாத்-இ-சங் மசூம் கானை மூசாவின் தோட்டத்தின் வாரிசாக அங்கீகரித்தார்.

போர்த்துகீசியர்களுக்கு எதிராக முகலாய இராணுவத்தால் 1632 இல் நடந்த ஹூக்ளி முற்றுகையில் மசூம் கான் பங்கேற்றார். பின்னர், மீண்டும் இவர் 1636 இல் அசாமின் முகலாயர் படையெடுப்பில் பங்கேற்றார்.

மேற்கோள்கள்
-----------

1. ↑  Banglapedia link mentions he was 7 in 1611.
2. ↑  வார்ப்புரு:Cite Banglapedia
3. ↑  Hussainy Chisti, Syed Hasan Imam (1999), Sharif Uddin Ahmed (ed.), "Arabic and Persian in Sylhet", *Sylhet: History and Heritage*, Bangladesh Itihas Samiti: 600, ISBN 978-984-31-0478-6
4. ↑  வார்ப்புரு:Cite Banglapedia
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Neolissochilus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***நியோலிசோகிலசு தாமிரபரணியென்சிசு*** (*Neolissochilus tamiraparaniensis*) என்பது சைப்ரினிட் மீன் சிற்றினம் ஆகும். இது இந்தியாவின் மேற்குத் தொடர்ச்சி மலைளில் மட்டும் காணப்படும் அகணிய உயிரி. இது தாமிரபரணி ஆற்றில் காணப்படுகிறது. இதன் உடல் நிலையான நீளம் 24.7 cm (9.7 அங்) ஆக உள்ளது.

மேற்கோள்கள்
-----------


|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q64691763
* FishBase: 68932
* GBIF: 8792363
* என்.சி.பி.ஐ: 934273
* WoRMS: 1385397

 |
**செ. யோகராசா** (17 திசம்பர் 1949 – 7 திசம்பர் 2023) இலங்கையைச் சேர்ந்த மொழித்துறைப் பேராசிரியரும், தமிழறிஞரும் ஆவார். தமிழ் இலக்கியத்தில் பல நூல்களை எழுதி வெளியிட்டுள்ளார். *கருணையோகன்* என்ற புனைபெயரில் சிறுகதைகளும் கவிதைகளும் எழுதியுள்ளார்.

வாழ்க்கைக் குறிப்பு
-------------------

யோகராசா 1949 திசம்பர் 17 இல் யாழ்ப்பாண மாவட்டம், வடமராட்சி, கரணவாய் என்னும் ஊரில் செல்லையா, இலட்சுமி ஆகியோருக்குப் பிறந்தார். ஆரம்பக் கல்வியை கரணவாய் வித்தியாலயத்திலும், உயர் கல்வியை நெல்லியடி, மத்திய மகா வித்தியாலயத்திலும் பயின்று, பின்னர் கொழும்புப் பல்கலைக்கழகத்தில் பயின்று 1971 இல் தமிழில் இளங்கலை சிறப்புப் பட்டத்தையும், 1972 இல் இளமெய்யியல் பட்டமும் பெற்றார். யாழ்ப்பாணப் பல்கலைக்கழகத்தில் 1984 இல் கல்வி திப்புளோமா பட்டத்தையும், 1990 இல் முதுகலைப் பட்டத்தையும், 1999-இல் முனைவர் பட்டத்தையும் பெற்றார்.

தொழில்
------

1972 முதல் பல்வேறு இடங்களில் அஞ்சலக முகாமையாளராகப் பணியாற்றிய யோகராசா 1976-இல் ஆசிரியப் பணியில் சேர்ந்தார். 1991 இல் கிழக்குப் பல்கலைக்கழகத்தில் மொழியியலில் விரிவுரையாளராக இணைந்து, 2009 இல் பேராசிரியரானார். நவீன தமிழ் இலக்கியம், தமிழியல் ஆய்வு, ஈழத்து இலக்கியம், சிறுவர் இலக்கியம், பெண்கள் இலக்கியம், நாட்டாரியல், கல்வி உள்ளிட்ட துறைகளில் ஆய்வுகளை மேற்கொண்டுள்ளார்.

விருதுகள்
---------

* தேசிய சாகித்திய விருது (2007, *ஈழத்து நவீன கவிதை* நூலிற்காக)

எழுதிய நூல்கள்
--------------

* *ஈழத்துத் தமிழ் நாவல் வளமும், வளர்ச்சியும்*
* *இன்றைய இலக்கியங்களில் இதிகாசப் பெண் பாத்திரங்கள்*
* *ஈழத்து நவீன கவிதை*
* *ஈழத்து முச்சந்தி இலக்கியம்*
* *ஈழத்து இலக்கியமும் இதழியலும்*
* *பண்டிதமணி சி. கணபதிப்பிள்ளை*

தொகுப்பு நூல்கள்
----------------

* *ஈழத்து வாய்மொழிப் பாடல் மரபு*
* *மாற்று நோக்கில் சில கருத்துகளும் நிகழ்வுகளும்*
* *புதுத்துளை நூறு* (பயிற்சிப் பட்டறைக் கவிதைகள்)
* *ஈழத்துச் சிறுவர் இலக்கியக் களஞ்சியம்*
* *ஈழத்துச் சிறுவர் அறிவியல் பாடல்கள்*
* *ஈழத்துச் சிறுவர் பாடல் களஞ்சியம்*

இறப்பு
------

* செ. யோகராசா புற்றுநோயால் பாதிக்கப்பட்டிருந்த நிலையில் தனது 73-ஆவது அகவையில் 2023 திசம்பர் 7 அன்று காலமானார்.

மேற்கோள்கள்
-----------

தளத்தில்  
செ. யோகராசா எழுதிய
 ***நூல்கள்*** உள்ளன.

1. 1 2  வடமராட்சியில் உதித்து கிழக்கில் பிரகாசித்த செ. யோகராசா, ஐங்கரன் விக்னேசுவரா
2. ↑  பேராசிரியர் யோகராசா நேற்று காலமானார், தினகரன், 8 திசம்பர் 2023
**திரு உறந்தைப் பதிற்றுப்பத்து அந்தாதி** (திருவுறந்தைப் பதிற்றுப்பத்தந்தாதி) ஒரு சிற்றிலக்கியம். இதனை இயற்றியவர் சி. **வாஞ்சைலிங்க வைத்தியநாத செட்டியார்**. இது உறையூரிலுள்ள சிவபெருமான் மீது பாடப்பட்டுள்ளது இதனைத் திருத்தவத்துறை நிலக்கிழார் தம்பாச்சியாபிள்ளை தம் பொருட்செலவில் பதிப்பித்துள்ளார்.

விளக்கம்
--------

"பதிற்றுப்பத்து" என்னும் தொடர் நூறு என்னும் எண்ணிக்கையைக் குறிக்கும். சேரர்களைப் போற்றும் சங்க கால நூல்களில் ஒன்று பதிற்றுப்பத்து. இந்த நூலுக்கு பூவை. கலியாணசுந்தர முதலியார், நாராயண சரவணர், சாமிநாத பிள்ளை, சுப்பிரமணிய பிள்ளை ஆகியோர் பாடிய சிற்றப்புப் பாயிரப் பாடல்கள் உள்ளன. அவை அந்தாதித் தொடையில் அமைந்துள்ளன.

பாடல் எடுத்துக்காட்டு
---------------------

வண்ணமா மறையோன் முன்னா வானவர்க்கு அரசே போற்றி  

வண்ணம் ஆர் அணங்கை ஏந்தும் மாதவன் போல் வருந்தா  

வண்ணமா உறந்தை தன்னில் வந்து அடி காட்டி ஆண்ட  

வண்ணம் ஓர் ஐந்தும் கொண்ட வள்ளலே போற்றி போற்றி

இதனையும் காண்க
--------------

பழநிப் பதிற்றுப்பத்து அந்தாதி

மேற்கோள்
--------

1. ↑  உறையூர் வித்துவான் சி. வாஞ்சைலிங்க வைத்தியநாத செட்டியார் இயற்றிய உறந்தைப் பதிற்றுப்பத்து அந்தாதி - திருத்தவத்துறை மிராசுதார் தம்பாச்சியாபிள்ளை அவர்களால் சென்னை மதராஸ் ரிப்பன் அச்சுக்கூடத்தில் பதிப்பிக்கப்பட்டது - சார்வரி ஆண்டு, ஆவணி மாதம்
2. ↑  பாடல் 92
**ஆட்ரியா சாண்டோஸ்** (Ádria Santos) (பிறப்பு: 1974 ஆகத்து 11) பிரேசிலிலிருந்து வந்து இணை ஒலிம்பிக் விளையாட்டுக்களில் விரைவோட்டத்தில் விளையாடி ஓய்வுபெற்ற வீரர் ஆவார். குறைந்த அளவில் பார்வையற்றவராகப் பிறந்த இவர் 1994 க்குள் பார்வையை முற்றிலுமாக இழந்தார். 1988 முதல் 2008 வரை தொடர்ச்சியாக ஆறு இணை ஒலிம்பிக்கில் டி 11 வகை போட்டிகளில் பங்கேற்ற இவர் ஒவ்வொரு சந்தர்ப்பத்திலும் குறைந்தது ஒரு பதக்கத்தை வென்றார். 2016 கோடைகால இணை ஒலிம்பிக்க்கின் ஆரம்ப விழாவில் இறுதி ஒலிம்பிக் ஜோதியை தாங்கினார். 

2003 ஆம் ஆண்டில் இவர்தனது வழிகாட்டியாகவும் பயிற்சியாளராகவும் பணியாற்றிய முன்னாள் போல் வால்டர் ரபேல் என்பவரை மணந்தார். இந்தத் தம்பதியருக்கு பார்பரா என்ற ஒரு மகள் உள்ளார்.

ஆரம்ப வரலாறு
------------

1974 ஆம் ஆண்டில் பிறந்த பார்வைக் குறைபாட்டால் பாதிக்கப்பட்ட இவர் பி 2 பிரிவில் விரைவோட்ட வீர்ரராக அறிமுகமானார் (தனது 14 வயதில், 1988 ஆம் ஆண்டில் சியோல் இணை ஒலிம்பிக் போட்டிகளில் பார்வையற்றவர் பிரிவில் அறிமுகமானார்) 1994 ஆம் ஆண்டில், கண்பார்வையின் மொத்த இழப்பு காரணமாக, இவர் முழுமையான பார்வைக் குறைபாடு (டி 10, பின்னர் டி 11) பிரிவில் தனது வாழ்க்கையைத் தொடர்ந்தார். இவரது ஓட்டங்களில் 100 மீட்டர், 200 மீட்டர், 400 மீட்டர், மிகவும் அரிதாக 800 மீட்டர், 4 × 100 மீட்டர் ரிலே ஆகியவை அடங்கும்.

1988 முதல் 2008 வரை கோடைகால இணை ஒலிம்பிக் போட்டிகளின் அனைத்து பதிப்புகளிலும் பங்கேற்ற இவர் 13 பதக்கங்களைப் பெற்றார். அவற்றில் 4 தங்கம், 8 வெள்ளி, ஒரு வெண்கலம். இவர் 1994 முதல் 2011 வரை இணை ஒலிம்பிக் தடகள உலகப் போட்டிகளின் பல்வேறு பதிப்புகளிலும், பரப்பன்-அமெரிக்க விளையாட்டுகளின் மூன்று பதிப்புகளிலும் போட்டியிட்டு, தொடர்ந்து மேடையைப் பெற்றார். 2011 ஆம் ஆண்டில் இவருக்கு நடந்த ஒரு அறுவை சிகிச்சையைத் தொடர்ந்து இவரது சர்வதேச தடகள வாழ்க்கையை முடிவுக்கு வந்தது.

2012 ஆம் ஆண்டில் சர்வதேச இணை ஒலிம்பிக் அமைப்பிலும், பிரேசிலிய இணை ஒலிம்பிக் அமைப்பிலும், கிளோடோல்டோ சில்வா என்பவருடன் சேர்ந்து பிரேசிலைப் பிரதிநிதித்துவப்படுத்தினார். இலண்டனில் நடந்த இணை ஒலிம்பிக் போட்டிகளின் தொடக்க விழாவில் (ஆகத்து 29) அணிவகுத்துச் சென்றார். மேலும், இரண்டு விளையாட்டு வீரர்களும் ஒலிம்பிக் ஜோதியை ஏந்திச் சென்றனர்.

குறிப்புகள்
-----------

வெளி இணைப்புகள்
---------------
கிழக்கு பார்த்த நுழைவாயில்
**கட்டகாம்பல் கோயில்** இந்தியாவின் கேரள மாநிலத்தில் திருச்சூர் மாவட்டத்தில் உள்ள கட்டகாம்பல் கிராமத்தில் அமைந்துள்ளது. இக்கோயிலின் மூலவர் சிவன் ஆவார். கோயிலின் கருவறை கிழக்கு நோக்கி அமைந்துள்ளது. இருப்பினும், இக்கோயில் மேற்கு நோக்கிய கருவறையைக் கொண்ட கட்டகாம்பாள் பகவதிக்காக புகழ்பெற்றதாகும். கேரளாவில் உள்ள 108 சிவன் கோவில்களில் இதுவும் ஒன்றாகும். இந்தக் கோயிலானது பரசுராமரால் சிவனுக்காக அமைக்கப்பட்டதாக நம்பப்படுகிறது.  கட்டகாம்பால் கோயில் 2000 ஆண்டுகள் பழமை வாய்ந்த கோயிலாகக் கருதப்படுகிறது. இக்கோயில் ஆண்டுதோறும் நடைபெறுகின்ற பூரம் விழாவிற்காக (**கட்டகாம்பாள் பூரம்**) மிகவும் புகழ் பெற்றதாகும். மலையாள மாதமான மேடத்தில் (ஏப்ரல் / மே) பத்து நாட்கள் நடைபெறுகின்ற திருவிழாவானது பூரம் நாளில் (பூரம் நட்சத்திரம்) முடிவடைகிறது. பூரம் திருவிழாவின் முக்கியக் கூறுகளாக காளி - தாரிகா போர் மற்றும் அரக்கன் தரிகாசுரனைக் கொன்ற தாரிகா வதம் ஆகியவை குறிப்பிடப்படுகின்றன.

கோயில் கட்டிடக்கலை
------------------

இக்கோயில் திருச்சூர் மாவட்டத்தில் உள்ள ஒரு சிறிய தீபகற்பப் பகுதியான கட்டகாம்பல் கிராமத்தில் அமைந்துள்ளது. சுமார் இரண்டு ஏக்கர் நிலப்பரப்பில் உள்ளது. கோயில் கட்டிடக்கலையை நோக்கும்போது சிவன் கோயில்கள் மிகவும் முக்கியத்துவம் பெறுகின்றன என்று கூறலாம். கோயிலின் முழு வளாகமும் மேற்கு நோக்கி அமைந்துள்ளது.

மேலும் பார்க்கவும்
------------------

* கேரளாவின் கோவில்கள்

அமைவிடம்
--------

திருச்சூர் மாவட்டம் குன்னம்குளத்தில் கட்டகாம்பல் என்ற இடத்தில் இக்கோயில் அமைந்துள்ளது.

மேற்கோள்கள்
-----------

1. ↑  "108 Shiva Temples in Kerala created by Lord Parasurama".. பார்த்த நாள்: 1 December 2018.
2. ↑   *108 Siva Kshetrangal*.
3. ↑  "108 Shiva Temples created by Lord Parasurama in Kerala – Sanskriti - Hinduism and Indian Culture Website".. பார்த்த நாள்: 1 December 2018.
4. ↑  "108 Shivalaya Nama Stotram - 108 Shivalaya Nama Stothra – Temples In India Information".. பார்த்த நாள்: 1 December 2018.
5. ↑  "Kerala Culture- Kattakambal Pooram".. பார்த்த நாள்: 1 December 2018.

ஒளிப்படத்தொகுப்பு
-----------------

* திருச்சுற்றுதிருச்சுற்று
* துணைச்சன்னதிதுணைச்சன்னதி
* கிழக்கு நோக்கிய தேவி காளி கோயில்கிழக்கு நோக்கிய தேவி காளி கோயில்
* திருச்சுற்றுதிருச்சுற்று
* கோயில் சுவர்கோயில் சுவர்
**கரிசல் நிலம்** அல்லது **கரிசல் வட்டாரம்** என்பது மதுரைக்குத் தெற்கிலுள்ள திருமங்கலம் முதல் திருநெல்வேலிக்கு வடக்கிலுள்ள கங்கை கொண்டான் வரையிலும் உள்ள பகுதிகளைக் குறிப்பதாகும். இது தமிழ்நாட்டில் உள்ள விருதுநகர் மாவட்டம் சங்கரன்கோவில், புளியங்குடி, விளாத்திகுளம், ஒட்டப்பிடாரம் ஆகிய பகுதிகளை உள்ளடக்கிய நிலமாகும்.  இங்கே கருப்பு நிறத்துடன் நீரின் ஈரப்பதத்தையும் தக்க வைத்துக் கொள்ளும் கரிசல் மண் பகுதிகளாகும். கரிசல் நிலத்தைப் புன்செய் நிலம் என்றும் அழைப்பர்.

இலக்கியம்
---------

இப்பகுதியை மையமாகக் கொண்ட படைப்புகளை கரிசல் இலக்கியம் என்கிறோம். கி. ராஜநாராயணன், கு.அழகிரிசாமி, சோ. தர்மன், மேலாண்மை பொன்னுசாமி, பொன்னீலன் முதலியோர் கதைகளில் கரிசல் வட்டாரத் தன்மையும் வட்டார வழக்குகளையும் காணலாம்.

உணவு முறை
---------

இக்கரிசல் நிலத்தில் அதிகமாகக் கம்பு, குதிரைவாலி போன்ற தானியங்களே பயிரிடப்படுகின்றன. ஆதலால் கரிசல் நில மக்களின் முதன்மையான உணவாகக் கம்மங்கூழ், கம்மஞ்சோறு போன்ற உணவே இருக்கின்றன. சான்றாக, "கம்மஞ்சோற்றில் தனி நல்லெண்ணெய் விட்டு தொட்டுச் சாப்பிடுவார்கள். அதோடு கொஞ்சம் கருப்பட்டியையும் நுணுக்கிப் போட்டுக் குழைத்து அதைத் தொட்டுச் சாப்பிட்டால் தேவாமிர்தமாக இருக்கும்" (கி.ராஜநாராயணன் கதைகள், கரிசல் காட்டில் ஒரு சம்சாரி ப. 503 ) என்ற வரிகளின் வாயிலாக அறிந்து கொள்ள முடிகின்றன. "ஒரு தடவை குத்திப் போடும் கம்மங்கஞ்சியை மூன்று நாட்களுக்கு வைத்துக் கொள்வார்கள். கானப்பருப்புத் துவையலை அரைத்து வைத்துக் கொண்டு கம்மஞ்சோற்றைப் பட்டதோ படலையோ என்று தொட்டுச் சாப்பிடுவார்கள். இரண்டாவது தடவைக்குத் தண்ணீர் விட்டுக் கரைத்துச் சாப்பிடுவார்கள்" (கி.ராஜநாராயணன் கதைகள், கரிசல் காட்டில் ஒரு சம்சாரி ப. 502 ) என்ற வரிகள் உணர்த்துகின்றன.

இவற்றையும் பார்க்கலாம்
----------------------

* கரிசல் வட்டார வழக்கு அகராதி
* கரிசல் மண்

மேற்கோள்கள்
-----------

1. ↑  "கரிசல் வட்டாரத்தில் ஜாதிய நிலைகள்". *சான்லாக்ஸ் பன்னாட்டுத் தமிழியல் ஆய்விதழ்*.. பார்த்த நாள்: 17 November 2023.
2. ↑
**நவாப் மிர் யூசுப் அலி கான், மூன்றாம் சலார் ஜங் (Mir Yousuf Ali Khan, Salar Jung III)** (1889-1949), பொதுவாக **மூன்றாம் சலார் ஜங்** என்று அழைக்கப்படும் இவர், ஐதராபாத் மாநிலத்தின் ஓர் பிரபுவும் கலைப் பொருட்கள் சேகரிப்பாளரும் ஆவார். ஏழாவது நிசாம் மிர் ஓசுமான் அலி கான் ஆட்சியின் போது இவர் ஐதராபாத்தின் பிரதமராக பணியாற்றினார். 1912 ஆம் ஆண்டில், தனது இருபத்தி மூன்று வயதில், மகாராஜா சர் கிஷான் பிரசாத்திற்குப் பிறகு பிரதமராகி இரண்டரை ஆண்டுகள் பணியாற்றினார். பைகா குடும்பத்தைச் சேர்ந்த மூன்று உறுப்பினர்களுக்குக் கீழே, ஐதராபாத்து தக்காணப் பிரபுக்களில் நான்காவது மிக உயர்ந்த பதவியை வகித்தார்.

இவரது விரிவான கலைச் சேகரிப்புகள் இப்போது ஐதராபாத்தில் உள்ள சலார் ஜங் அருங்காட்சியகத்தில் வைக்கப்பட்டுள்ளது. 

சலார் ஜங் அரிய நினைவுச்சின்னங்கள், கலைப்பொருட்கள், பழங்காலப் பொருட்கள் மற்றும் குரான்கள் உட்பட பல நூல்களின் கையெழுத்துப் பிரதிகளை சேகரிப்பதில் ஆர்வமாக இருந்தார். 35 வருட காலப்பகுதியில் இவர் தனது சொந்த சேமிப்பை இவ்வாறானக் கலைச் சேகரிப்புக்காக செலவிட்டதாக நம்பப்படுகிறது. இந்தியாவின் மூன்று தேசிய அருங்காட்சியகங்களில் ஒன்றான சலார் ஜங் அருங்காட்சியகத்திற்கு 1968 ஆம் ஆண்டு இடமாற்றம் செய்யப்படும் வரை இந்தத் தொகுப்பு இவரது குடும்ப இல்லமான திவான் தேவ்டியில் தனிப்பட்ட முறையில் காட்சிப்படுத்தப்பட்டு வந்தது.

* 
* 
* 
*

இதனையும் காண்க
--------------

* சாலார் ஜங் குடும்பம்
* ஹைதராபாத் டெக்கான்

மேற்கோள்கள்
-----------

வெளி இணைப்புகள்
---------------


1. ↑  "How a Muslim aristocrat's art collection became a national treasure". *The Rahnuma Daily*. 20 January 2019.. பார்த்த நாள்: 4 August 2020.
**அங்கூர் தாமா** (Ankur Dhama) இந்தியாவைச் சேர்ந்த ஒரு தடகள விளையாட்டு வீரராவார். இணை-தடகள வீரரான் இவர் நீண்ட தூர ஓட்டப்பந்தயப் போட்டிகளில் இந்தியாவிற்காக விளையாடுகிறார். இவருக்கு 2018 ஆம் ஆண்டு அருச்சுனா விருது வழங்கப்பட்டது.

ஆரம்ப கால வாழ்க்கை
------------------

அங்கூர் தாமாவுக்கு ஆறு வயதாக இருந்தபோது, ஓலி வண்ணங்களால் நோய்த்தொற்று ஏற்பட்டு பார்வைக் குறைபாடு ஏற்பட்டது.  பின்னர், இவர் தில்லிக்குச் சென்றார். அங்கு பார்வையற்றோருக்கான இயேபிஎம் மூத்த மேல்நிலைப் பள்ளியில் படித்தார். செயின்ட் இசுடீபன் கல்லூரியில் வரலாறு பாடம் படிக்கச் சென்றார்.

தொழில்
------

2014 ஆம் ஆண்டு நடைபெற்ற இணை ஆசிய விளையாட்டுப் போட்டியில், ஒரு வெள்ளி மற்றும் இரண்டு வெண்கலப் பதக்கங்களை வென்றார். 2016 ஆம் ஆண்டு நடைபெற்ற இணை ஒலிம்பிக் விளையாட்டுப் போட்டியின் போது காயமடைந்தார். 2022 ஆம் ஆண்டு நடைபெற்ற இணை ஆசிய பாரா விளையாட்டுப் போட்டியில் இரண்டு தங்கப் பதக்கங்களை வென்றார்.

மேற்கோள்கள்
-----------

1. ↑  "2 Asian Para gold medals for banker who lost eyes on Holi". .
2. ↑  "DU student Ankur Dhama first blind athlete to represent India at paralympics". .
3. ↑  "Meet Ankur Dhama, athlete who clinched 2 gold medals at Asian Para Games" (in en). 2023-10-27. .
**GL Virginis**, **G 12-30** என்றும் அழைக்கப்படுகிறது, இது கன்னி ஓரையில் உள்ள ஒரு விண்மீனாகும். இது சூரிய குடும்பத்தில் இருந்து 10 புடைநொடிகளுக்குள் அமைந்துள்ள 70% க்கும் அதிகமான விண்மீன்களைப் போன்ற ஒரு மங்கலான செங்குறுமீனாகும்; அதன் தோற்றப் பொலிவுப் பருமை 13.898 ஆகும். இதை வெற்றுக் கண்ணால் பார்க்க முடியாது.

21.1 ஒளி ஆண்டுகள் தொலைவில் அமைந்துள்ள ஜிஎல் கன்னிமீன் M4.5V வகை முதன்மை விண்மீனாகும். மேலும், இது தோராயமாக 3110 கெ விளைவுறு வெப்பநிலையைக் கொண்டுள்ளது. இதன் ஒளிர்வு ( மின்காந்தக் கதிர்நிரலின் புலப்படும் பிரிவில் உமிழப்படுகிறது) சூரியனுடன் ஒப்பிடும்போது பத்தாயிரத்தில் ஒரு பங்கு மட்டுமே. இருப்பினும், அதன் கதிர்வீச்சின் குறிப்பிடத்தக்க பகுதி கண்ணுக்கு தெரியாத அகச்சிவப்பு ஒளியாக உமிழப்படுவதால், அதன் போலோமெட்ரிக் ஒளிர்வு சூரியனை விட 0.5% ஆக அதிகரிக்கிறது. இதன் பொருண்மை சூரியனைப் போல 12% ஆகும். இதன் ஆரம் சூரியனைப் போல 16% ஆகும். இது மிகவும் விரைவான சுழலி ஆகும்: அதன் சுழற்சி வேகம் குறைந்தது நொடிக்கு17  கிமீ ஆகும். இது தன் அச்சில் ஒரு சுழற்சியை முடிக்க அரை நாளுக்கும் குறைவான வட்டணை அலைவுநேரத்தை எடுத்துக்கொள்கிறது. விண்மீன் அடிக்கடி சுடருமிழ்வுகளை வெளியிடுகிறது. 2010 ஆம் ஆண்டில் குறைந்தது ஐந்துலுமிழ்வுகள் கண்டறியப்பட்டன.

ஜிஎல் கன்னிமீனுக்கு மிக நெருக்கமான விண்மீன் அமைப்பு கிலீசே 486, 6.4 ஒளி ஆண்டுகள் தொலைவில் உள்ளது.

மேற்கோள்கள்
-----------

1. ↑  Stars within 15 light-years of Gliese & Jahreiss 1156 (The Internet Stellar Database)
2. Díez Alonso, E.; Caballero, J. A.; Montes, D.; de Cos Juez, F. J.; Dreizler, S.; Dubois, F.; Jeffers, S. V.; Lalitha, S. *et al*. (January 2019). "CARMENES input catalogue of M dwarfs. IV. New rotation periods from photometric time series". *Astronomy and Astrophysics* **621**: A126. doi:10.1051/0004-6361/201833316. Bibcode: 2019A&A...621A.126D.
3. வார்ப்புரு:Cite DR2
**மதன் லால் சர்மா** (Madan Lal Sharma) இந்தியாவைச் சேர்ந்த ஓர் அரசியல்வாதியாவார். 1952 ஆம் ஆண்டு ஏப்ரல் மாதம் 22 ஆம் தேதியன்று இவர் பிறந்தார். இந்தியாவின் 14 ஆவது மக்களவை மற்றும் 15ஆவது மக்களவைகளில் சம்மு நாடாளுமன்றத் தொகுதியை பிரதிநிதித்துவப்படுத்தினார்.  சம்மு மற்றும் காசுமீர் மாநிலத்தின் சம்மு-பூஞ்சு நாடாளுமன்றத் தொகுதியை இந்திய நாடாளுமன்றத்தில் இரண்டு முறை பிரதிநிதித்துவப்படுத்தினார். சம்மு காசுமீர் மாநிலத்தில் இந்திய தேசிய காங்கிரசு கட்சியின் உறுப்பினராகச் செயல்பட்டார். 2014 ஆம் ஆண்டு நடைபெற்ற இந்திய நாடாளுமன்ற தேர்தலிலும் காங்கிரசு கட்சியின் சார்பில் போட்டியிட்டார், ஆனால் பாரதிய சனதா கட்சி வேட்பாளர் இயூகல் கிசோர் சர்மாவிடம் தோல்வியடைந்தார். 

சானோ தேவி என்ற பெண்ணை இவர் திருமணம் செய்து கொண்டார். இத்தம்பதியருக்கு ஒரு மகனும் இரண்டு மகள்களும் உள்ளனர். கோவிட்டு-19 பெருந்தொற்று நோயால் பாதிக்கப்பட்டு 2020 ஆம் ஆண்டு திசம்பர் மாதம் 23 ஆம் தேதியன்று மதன்லால் சர்மா காலமானார்.

மேற்கோள்கள்
-----------

1. ↑  "Members : Lok Sabha". .
2. ↑  "Jammu Parliamentary Constituency Map, Election Results and Winning MP". .
**வெரோனிகா சில்வா கிபாலிட்டோ** (*Verônica Silva Hipólito*) (பிறப்பு:1996 சூன் 2) இவர் பிரேசிலின் மாற்றுத் திறனாளிகளுக்கான தடகள விளையாட்டு வீரர் ஆவார். முக்கியமாக டி38 விரைவோட்ட நிகழ்வுகளில் போட்டியிடுகிறார். 2011 ஆம் ஆண்டில் ஒரு பக்கவாதம் ஏற்படுவதற்கு முன்பு இவர் தகுதியான விளையாட்டு வீரராக போட்டியிட்டார். பின்னர் இவரது உடலின் வலது பக்கத்தில் நிரந்தர முடக்கம் ஏற்பட்டது. 2013 ஆம் ஆண்டில், தான் இணை ஒலிம்பிக் விளையாட்டுக்களில் பங்கேற்க தகுதியுடையவர் என்பதைக் கண்டுபிடித்தார். அந்த ஆண்டு 2013 ஐபிசி தடகள உலகப் போட்டிகளில் பிரேசிலைப் பிரதிநிதித்துவப்படுத்தினார்.

ஆரம்ப வரலாறு
------------

இவர், 1996 இல் பிரேசிலின் *சாவோ பெர்னார்டோ டோ காம்போ* என்ற இடத்தில் பிறந்தார்.  2008 ஆம் ஆண்டில், இவருக்கு ஏற்பட்ட மூளைக் கட்டி கண்டுபிடிக்கப்பட்டு, அகற்றப்பட்டது. ஆனால் மார்ச் 2011 இல், இவர் பக்கவாதத்தால் பாதிக்கப்பட்டார். அது இவரது உடலின் வலது பக்கத்தின் இயக்கத்தை பாதித்தது. இவரது வலது காலும், கையும் வலிமையை இழந்தது. இவரது மூளைக் கட்டி 2012 இல் மீண்டும் திரும்பியது. இவருக்கு மருத்துவச் சிகிச்சையளிக்கப்பட்டது.

வாழ்க்கை வரலாறு
---------------

இவர், தனது பத்து வயதில் தடகளத்தை நோக்கித் திரும்பினார். நண்பர்களை உருவாக்கவும், முயற்சியின் மதிப்பைக் கற்றுக்கொள்ள உதவவும் இவருடைய பெற்றோர் விளையாட்டை தேர்வு செய்தனர். 

அந்த ஆண்டு இவர் 2013 ஐபிசி தடகள உலகப் போட்டிகளில் பிரேசில் அணியை பிரதிநிதித்துவப்படுத்த தேர்வு செய்யப்பட்டார். அங்கு இவர் 100 மீ, 200 மீ டி 38 வகை விரைவோட்டத்திலும், நீளம் தாண்டுதலில் டி 37/38 வகைப்பாட்டிலும் பங்கேற்றார். நீளம் தாண்டுதலில் இவர் ஆறாவது இடத்தைப் பிடித்தார். ஆனால் இவர் 100 மீட்டர் (வெள்ளி) 200 மீட்டர் (தங்கம்) இரண்டிலும் பதக்கம் வென்றார்.  அடுத்த ஆண்டு இவர் சாண்டியாகோவில் நடந்த 2014 இணை-தென் அமெரிக்க விளையாட்டுப் போட்டிகளில் பங்கேற்றார். அங்கு இவர் 100 மீ, 200 மீ , நீளம் தாண்டுதல் ஆகிய போட்டிகளில் தங்கம் வென்றார்.

குறிப்புகள்
-----------

1. ↑  Verônica Hipólito பரணிடப்பட்டது 2016-09-22 at the வந்தவழி இயந்திரம். rio2016.com
2. 1 2 3  "Silva Hipolita, Verônica" இம் மூலத்தில் இருந்து 4 March 2016 அன்று. பரணிடப்பட்டது.. .
3. ↑  "Verônica Hipólito" இம் மூலத்தில் இருந்து 23 June 2015 அன்று. பரணிடப்பட்டது.. .

வெளி இணைப்புகள்
---------------

விக்கிமீடியா பொதுவகத்தில்,  
 ***வெரோனிகா கிபாலிட்டோ***   
என்பதின் ஊடகங்கள் உள்ளன.
**இலெடிசியா தோரசு** (Leticia Torres) இவர் மெக்சிக்கோவைச் சேர்ந்த ஒரு இணை ஒலிம்பிக் தடகள வீரராவார். முக்கியமாக வகை டி52 வகை விரைவோட்ட நிகழ்வுகளில் போட்டியிடுகிறார். 

இவர் மொத்தம் ஐந்து இணை ஒலிம்பிக்கில் போட்டியிட்டு பதின்மூன்று பதக்கங்களை வென்றுள்ளார். 1988 ஆம் ஆண்டில் இவரது முதல் ஆட்டங்கள் 100 மீ, 200 மீ, 400 மீ 800 மீ. ஆகியவற்றில் தங்கத்தை வென்றுள்ளார். மேலும் 1500 மீட்டர் ஓட்டத்தில் மேற்கு ஜெர்மனியின் யோலண்டே ஹேன்சனிடம் இரண்டாவது இடத்தைப் பிடித்தார். 1992 இல் தனது அடுத்த ஆட்டங்களில் இவர் 100 மீ, 200 மீ, 400 மீட்டர் ஓட்டங்களில் வெண்கலப் பதக்கங்களை வென்றார். ஆனால் 800 மீ. ஓட்டாத்தில் வெற்றி பெறவில்லை. 1996 கோடைகால இணை ஒலிம்பிக் போட்டிகளில் 200 மீட்டர் ஓட்டத்தில் வெள்ளியும், 400 மீட்டரில் வெண்கலமும் வென்றார். ஆனால் 800 மீ. ஓட்டத்தில் வெல்லத் தவறினார். 2000 கோடைக்கால இணை ஒலிம்பிக்கில் 200 மீ, 400 மீ, 800 மீ ,1500 மீட்டர் ஓட்டங்களில் பதக்கம் வெல்லத் தவறியதால் ஒரு குறைந்த புள்ளியையேப் பெற முடிந்தது. இவர் 2004 கோடைகால இணை ஒலிம்பிக்கிற்கு திரும்பினார். அதில் இவர் இணை ஒலிம்பிக்கில் வட்டு எறிதலில் ஐந்தாவது இடத்தைப் பிடித்தார். ஆனால் 200 மீ மற்றும் 400 மீட்டர் ஓட்டங்களில் இரண்டு வெண்கலப் பதக்கங்களை வென்றார்.

மேற்கோள்கள்
-----------

1. ↑  profile on paralympic.org
**சேரநல்லூர் மகாதேவர் கோயில்**[*Cheranalloor Mahadeva Temple*] சிவனுக்கு படைத்தளிக்கப்பட்ட ஒரு பழங்கால இந்து கோயில், இந்தியாவின் கேரள மாநிலத்தில் எர்ணாகுளம் மாவட்டத்தின் கலாடியில் பெரியாற்றின் கரையில் அமைந்துள்ளது.சேரநல்லூர் மகாதேவர் கோயில் கொச்சி இராச்சியத்தின் முக்கியமான கோயில்களில் ஒன்றாகும்.இக்கோவிலின் சிவன் சிலையை பரசுராம முனிவர் திரேதா யுகத்தில் நிறுவியதாக நாட்டுப்புறக் கதைகள் கூறுகின்றன.இந்த கோயில் கேரளாவில் உள்ள 108 சிவன் கோயில்களில் ஒன்றாகும்.

கோயில் அமைப்பு
--------------

கிழக்கு நோக்கி இருக்கும் பிரதான கருவறைக்குள் சிவன் கோயில் படைத்தளிக்கப்பட்டுள்ளது. பிரதான சன்னதி, கேரள-திராவிட கட்டிடக்கலை பாணியில் வட்ட வடிவத்தில் அழகாக கட்டப்பட்டிருக்கிறது. கிழக்குத் தாழ்வாரத்தில் உள்ள நமஸ்கார மண்டபம் சதுர வடிவ கட்டமைப்பில் கட்டப்பட்டுள்ளது. நாலம்பலத்தின் அளவு குறிப்பிடத்தக்கதாக உள்ளது. மற்றும் அதன் அருகிலுள்ள தீடப்பள்ளி மறுபடியும் கட்டப்பட்டுள்ளது. சேரநல்லூர் கோயிலின் கட்டிடக்கலை சிறந்த கைவினைத்திறனால் கட்டப்பட்டுள்ளது, மேலும் இக்கோயிலில் நாம் அரிய கட்டிடக்கலை தொகுப்பையும் காணலாம்.
முன்னொரு காலத்தில், சேரநல்லூர் மகாதேவர் கோயிலுக்குச் சொந்தமாக நிலங்கள் இருந்தன, மேலும் ஆண்டுக்கு சுமார் 24 டன் நெல் (24 ஆயிரம் ஹெக்டேர் நிலம்) கிடைத்தன.விவசாய சீர்திருத்தங்களின் விளைவாக, கோயில் அமைந்துள்ள ஓரிரு ஏக்கர் தவிர அனைத்து நிலங்களையும் கோயில் இழந்தது.

திருவிழா மற்றும் தினசரி பூஜை
----------------------------

இங்கு வழக்கமாக தினசரி ஐந்து பூஜைகள் செய்யப்படுகின்றன.(உஷா பூஜை, எர்த்ரா பூஜை, பாந்தீரதி பூஜை, நூன் பூஜை மற்றும் அதாஷா பூஜை).கோயிலின் ஆண்டு திருவிழா பொதுவாக மலையாள கும்ப மாதத்தில் (பிப்ரவரி - மார்ச்) கொண்டாடப்படுகிறது.[]சேரநல்லூரில் உள்ள சிவன் சதி தேவியுடன் சேர்ந்து அமைந்திருப்பதாக நம்பப்படுகிறது.எனவே, பக்தர்களின் அனைத்து கடன்களையும் தீர்க்கும் விதமாக கோயிலின் பிரதான தெய்வம் ரினா மோச்சகா வடிவத்தில் இருப்பதாக நம்பப்படுகிறது.கோயிலில் தினமும் ரினா மோச்சகா பூஜை செய்யப்படுகிறது.

கோயில் புகைப்படங்கள்
--------------------

விக்கிமீடியா பொதுவகத்தில்,  
 ***சேரநல்லூர் மகாதேவர் கோயில்***   
என்பதின் ஊடகங்கள் உள்ளன. 

* சேரநல்லூர் மகாதேவர் கோயில்
* பாலிகல் பூராபாலிகல் பூரா
* பிரதான நுழைவு வாயில்பிரதான நுழைவு வாயில்
* நாலம்பலம்நாலம்பலம்
* திருக்கோயில்(பிரதான கருவறை)திருக்கோயில்  
(பிரதான கருவறை)
* கிழக்கு நாலம்பலம்கிழக்கு நாலம்பலம்

மேற்கோள்கள்
-----------

1. ↑  "108-shiva-temples-of-keralaTemple". .
2. ↑  "108 Shiva Temples in Kerala created by Lord Parasurama". .
3. ↑  "Petuel data world.com/Temple/Cheranalloor-Shiva-Temple". .
4. ↑  "Cheranalloor Shiva kshethram" இம் மூலத்தில் இருந்து 2019-04-26 அன்று. பரணிடப்பட்டது.. .
திரிபிரங்கோடு சிவன் கோயில்
மூலவர் கருவறை
**திரிபிரங்கோடு சிவன் கோயில்** கேரள மாநிலம் மலப்புரம் மாவட்டம் திரூர் அருகே உள்ள திரிபிரங்கோடு என்ற இடத்தில் அமைந்துள்ள ஒரு சிவன் கோயிலாகும். இந்த பழமையான கோயில் திருநாவாய ரயில் நிலையத்திலிருந்து மேற்கில் 5 கி.மீ.தொலைவிலும், திரூர் ரயில் நிலையத்திலிருந்து 10 கி.மீ. தெலைவிலும் உள்ளது. வடக்குக் கேரளாவில் அமைநதுள்ள மிக முக்கியமான இந்து புனித யாத்திரைத் தலங்களில் இதுவும் ஒன்றாகும்.

கோயில் வளாகம்
-------------

கேரளாவில் உள்ள சிவபெருமானுக்கு அர்ப்பணிக்கப்பட்ட முக்கியமான கோயில்களில் இதுவும் ஒன்றாகும். இது 'வெள்ளோட்டு பாதம்' எனப்படும் வயல்வெளிகளின் ஓரத்தில் மேற்கு நோக்கி இக்கோயில் சுமார் 6 ஏக்கர் பரப்பளவில் பரந்து விரிந்து உள்ளது. கோயிலின் முன்புறம் ஒரு பெரிய ஆலமரம் உள்ளது. கோயில் வளாகத்தில் உள்ள மற்றொரு பெரிய மரம் சிவபெருமானுக்கு மிகவும் முக்கியமானதாக கருதப்படுகிற எலஞ்சி மரம் ஆகும். கோயில் வளாகத்தில் சிவபெருமானுக்கு உகந்ததாகக் கருதப்ப்டுகின்ற பேலை (பில்வம்/கூவலம்) மரம் உள்ளது. இங்கள்ள மூலவரான சிவலிங்கம், சுயம்புலிங்கமாக மேற்கு நோக்கி உள்ளது. இடதுபுறம் பார்வதி சன்னதி உள்ளது. இதைத்தவிர மேலும் நான்கு சன்னதிகள் இங்கு உள்ளன. ஒன்று 'மூலஸ்தானம்' எனப்படுகின்ற சிவன் உறையும் இடமாகும். மற்ற மூன்று சன்னதிகள் யமனைக் கொல்ல சிவன் எடுத்த மூன்று படி நிலைகளைக் குறிக்கிறது.

கோயிலைச் சுற்றி ஐந்து குளங்கள் உள்ளன, அவற்றில் மூன்று கோயில் வளாகத்திலேயே காணப்படுகின்றன. கரணயில் கோயிலுக்கு முன்னால் காணப்படுகின்ற குளம் சிவன் உறையும் இடம் என்ற வகையில் உள்ளது. அதற்கு மிக அருகில் மேலும் இரண்டு குளங்கள் உள்ளன. கோவிலின் தென்மேற்கு மூலையில் உள்ள குளம், யமனைக் கொன்ற பின்னர் சிவன் தன் திரிசூலத்தைக் கழுவிய இடமாகக் கருதப்படுகிறது. கோயில் வளாகத்திற்கு வடகிழக்கு பகுதியில் ஒரு பெரிய குளம் பொது பயன்பாட்டிற்காக. நீச்சல் கற்றுக்கொள்வது, விலங்குகளை கழுவுதல் போன்றவை என்ற வகைகளில் பயன்படுத்தப்படுகிறது, கோயிலுக்குள் நுழைவதற்கு முன்பு பக்தர்கள் இங்கு குளித்துவிட்டுச் செல்கின்றனர். 

இந்த கோயில் முக்கியக்கூறாக இங்கு காணப்படுகின்ற மூன்று மூலவர் சன்திகளைக் கூறலாம்.

மேலும் காண்க
------------

* 108 சிவன் கோயில்கள்

மேற்கோள்கள்
-----------

1. ↑  Triprangode Siva Temple

வெளி இணைப்புகள்
---------------

* திரிபிரங்கோடு சிவன் கோவில்
* அதிகாரப்பூர்வ இணையதளம்
**ரசிகர் மன்றம்** (***Rasigar Mandram***) புகழேந்தி தங்கராஜ் இயக்கத்தில், 2007 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. வெள்ளையன் தயாரிப்பில், எஸ். பி. பூபதி இசை அமைப்பில், 25 மே 2007 ஆம் தேதி வெளியானது. உமா, கணேஷ் (அறிமுகம்), கோகுல் கிருஷ்ணா (அறிமுகம்), பானு, மன்சூர் அலி கான், பாபு கணேஷ், ஜாகுவார் தங்கம், மதன் பாப், போஸ் வெங்கட் மற்றும் பலர் நடித்துள்ளனர்.

நடிகர்கள்
---------

உமா, கணேஷ் (அறிமுகம்), கோகுல் கிருஷ்ணா (அறிமுகம்), பானு, மன்சூர் அலி கான், பாபு கணேஷ், ஜாகுவார் தங்கம், மதன் பாப், போஸ் வெங்கட், சாய்ரா பாபு, செல்லா, அருள்மணி, ஸ்ரீலதா, தேனீ முருகன், ரகுராஜ், சுஜா வருநீ.

கதைச்சுருக்கம்
--------------

ரமேஷ்காந்த் (மன்சூர் அலி கான்) மற்றும் சத்யா (பாபு கணேஷ்), இருவரும் தமிழ் சினிமாவில் புகழ் பெரும் நடிகர்கள். ரமேஷ்காந்தின் தீவிர ரசிகன் மற்றும் மன்றத்தலைவன் கதிர் (கணேஷ்) ஆவான். சத்யாவின் தீவிர ரசிகன் மற்றும் மன்றத்தலைவன் பாண்டியன் (கோகுல் கிருஷ்ணா) ஆவான். அந்த ஊருக்கும் பள்ளி இசை ஆசிரியையாக வரும் பாரதி (உமா), சினிமா ரசிகர் மன்றம் இருப்பதை கண்டு வியப்படைகிறாள்.

அரசு ஒப்புதலுடன், வெளிநாட்டு நீர் நிறுவனம் ஒன்று அந்த கிராமத்தில் நீர் எடுக்கிறது. இவ்வாறு நீரை எடுத்துவிட்டால் கிராமமே வறண்ட பூமியாக மாறி, நீரில்லாமல் பாலைவனமாக மாறிவிடும் என்று பாரதி ஊர் மக்களுக்கு புரியவைக்க, மக்கள் ஒன்று கூடி அதை எதிர்த்து போராடுகிறார்கள். அதில் இரு ரசிகர் மன்ற உறுப்பினர்களும் இருந்தனர். கதிரையும் பாண்டியனையும் அமைதியாக போராடும்படி கேட்டுக்கொண்டாள் பாரதி. கடந்த காலத்தில், கதிரின் தங்கைக்கும் பாண்டியனுக்கும் நிச்சயமான திருமணம், கதிரும் பாண்டியனும் சண்டையிட்டதால், திருமணம் நின்றுபோனது.

உள்ளூர் அரசியல்வாதி பீதாம்பரத்திற்கு அந்த வெளிநாட்டு நிறுவனம் பணம் தருவதால், அந்த போராட்டத்தை நிறுத்த திட்டம் தீட்டினார். பின்னர், அந்த இரு ரசிகர் மன்ற உறுப்பினர்களுக்கும் இடையே கருத்து வேறுபாட்டை ஏற்படுத்தி, சண்டையை தூண்டுகிறார் பீதாம்பரம். கலவரத்திற்கு பின், ரசிகர் மன்றத்திற்கு பதிலாக பள்ளிக்கூடம் கட்ட அறிவுரை கூறுகிறாள் பாரதி. கதிரும் பாரதியும் ஒருவரையொருவர் விரும்பினர். அவ்வாறாக ஒரு நாள், சத்யாவின் புதுப்பட பூஜைக்கு பாண்டியன் சென்றபொழுது, பாண்டியனின் தாய் உடல்நலக்குறைவால் இறந்துவிடுகிறார். பின்னர், என்னவானது என்பதே மீதிக் கதையுமாகும்.

ஒலிப்பதிவு
----------

இந்தப் படத்தின் பின்னணி மற்றும் பாடல்களின் இசையை அமைத்தது எஸ். பி. பூபதி ஆவார். கபிலன், பி. கிருஷ்ணன், கதிர்மொழி மற்றும் பரதன் எழுதிய பாடல்கள் 2007 ஆம் ஆண்டு வெளியானது.

### பாடல்களின் பட்டியல்

1. மாயாஜாலக்காரி
2. நிலவே
3. தப்பாதது அடிக்கையிலே
4. வாராரு வாராரு
5. ஆகாயமே இங்கு வந்து

வரவேற்பு
--------

சினிமா துறையில் இருக்கும் தவறுகளை காட்டும் படமாக இருந்தாலும், பார்வையாளர்களின் கவனத்தை ஈர்க்க இயக்குனர் தவறியதாகவும், நல்ல கருத்தை வெளிப்படுத்த முற்பட்டும் பல இடங்களில் இயக்குனர் தோல்வி அடைந்ததாகவும், படத்தின் கதை மந்தமாக இருந்ததாகவும் விமர்சனம் செய்யப்பட்டது.

மேற்கோள்கள்
-----------

1. ↑  "https://www.filmibeat.com". .
2. ↑  "http://www.woodsdeck.com". .
3. ↑  "http://www.jointscene.com". .
4. ↑  "http://www.behindwoods.com". .
5. ↑  "http://mio.to". .
6. ↑  "http://creative.sulekha.com". .
7. ↑  "http://www.tamilfilmratings.com". .
8. ↑  "http://www.chennaionline.com". .